ലോക നേതാക്കളേക്കാള് മാധ്യമ ശ്രദ്ധ പിടിച്ചുപറ്റി ഗ്രെറ്റ തുന്ബെര്ഗ് ഗ്ലാസ്ഗോയില് പൊട്ടിത്തെറിക്കാന് സാധാരണക്കാരെ പഠിപ്പിച്ച പ്രകൃതിസ്നേഹി ട്രെയിന് തടസ്സത്തെ തുടര്ന്ന് കോപ്പ് 26ന് എത്തിയ നിരവധി ഡെല്ഗേറ്റുകള് ലണ്ടനില് കുടുങ്ങി ജ നങ്ങളെ പ്രകോപിതരാക്കിയാല് മാത്രമേ കാലാവസ്ഥാ വ്യതിയാനത്തിന്റെ സന്ദേശം അവരിലെത്തിക്കാന് കഴിയൂ എന്ന് ഗ്രെറ്റ തുന്ബെര്ഗ് പറഞ്ഞു. അടുത്തയിടെ ബ്രിട്ടനില് ഇന്സുലേറ്റ് ബ്രിട്ടന് പ്രവര്ത്തകര് നടത്തിയ വഴിതടയല് സമരത്തെ കുറിച്ച് പ്രതികരിക്കവേ ബി ബി സിയിലാണ് ഈ 18 കാരിയായ പരിസ്ഥിതി പ്രവര്ത്തക ഇതുപറഞ്ഞത്. വലിയ തോതിലുള്ള സംഘര്ഷങ്ങള് ഉണ്ടായില്ലെങ്കില് ചില സമരങ്ങള് ശ്രദ്ധിക്കപ്പെടാതെ പോകുമെന്നും അവര് പറഞ്ഞു. ആഗോളതാപനം 1.5 ഡിഗ്രിയില് താഴെ കൊണ്ടുവരിക എന്നത് സൈദ്ധാന്തികമായി സാധ്യമാണെങ്കിലും ജനങ്ങള് മുഴുവനും ഒത്തുചേര്ന്ന് ശ്രമിക്കാതെ അത് പ്രായോഗികമല്ലെന്നും അവര് ചൂണ്ടിക്കാട്ടില്. പ്രതിഷേധ സമരങ്ങള് അനുവദിച്ചിട്ടുള്ള ബ്രിട്ടന് പോലുള്ള രാജ്യങ്ങളിലെ ജനങ്ങള്ക്ക് ഇക്കാര്യത്തില് കൂടുതല് ഉത്തരവാദിത്തമുണ്ടെന്നും അവര് ചൂണ്ടിക്കാട്ടി. പ്രതിഷേധങ്ങള് അനുവദനീയമല്ലാത്ത ചൈന പോലുള്ള രാജ്യങ്ങളിലെ പരിസ്ഥിതി പ്രവര്ത്തകരുമായി താന് ബന്ധപ്പെട്ടിട്ടുണ്ടെന്നും അവര് പറഞ്ഞു. കാലാവസ്ഥാ വ്യതിയാനത്തെ കുറിച്ച് ആളുകള് ധാരാളം സംസാരിക്കുന്നു എന്നാല്, വളരെ കുറച്ചുമാത്രമേ പ്രവര്ത്തിക്കുന്നുള്ളു എന്ന രാജ്ജിയുടെ വാക്കുകളെ കുറിച്ചുള്ള പ്രതികരണമാരാഞ്ഞപ്പോള് ധാരാളം ആളുകള് അങ്ങനെ ചിന്തിക്കുന്നുണ്ട് എന്നായിരുന്നു ഗ്രെറ്റയുടെ മറുപടി. എന്നാല്, എല്ലാവരും ഒത്തുചേര്ന്നുള്ള പ്രവര്ത്തനങ്ങള് കൊണ്ടുമാത്രമെ മാറ്റങ്ങള് കൊണ്ടുവരാന് കഴിയൂ എന്നും അവര് പറഞ്ഞു. യഥാര്ത്ഥത്തില് ആവശ്യമായ നടപടികള് എടുക്കാതെയുള്ള പല രാജ്യങ്ങളുടെ നയം കാണുമ്ബോള് പരിസ്ഥിതി അവര്ക്ക് ഒരു പരിഗനനാ വിഷയമേയല്ലെന്ന് തോന്നിയിട്ടുണ്ടെന്നും ഗ്രേറ്റ പറഞ്ഞു. കോപ്പ് 26 ന് എത്തിയ ലോകനേതാക്കളേക്കാള് മാധ്യമ ശ്രദ്ധ പിടിച്ചുപറ്റിയത് ഗ്രെറ്റ് തുന്ബെര്ഗ് തന്നെയായിരുന്നു ഈ സ്വീഡിഷ് പരിസ്ഥിതി പ്രവര്ത്തക ഗ്രാസ്ഗോ സെന്ട്രല് സ്റ്റേഷനില് തീവണ്ടിയിറങ്ങുമ്ബോള് വന് ജനാവലി തന്നെ അവരെ സ്വീകരിക്കുവാന് കാത്തുനില്ക്കുന്നുണ്ടായിരുന്നു. അതേസമയം ഇന്നലത്തെ കനത്ത മഴയില് ട്രെയിന് സര്വ്വീസുകള് മുടങ്ങിയതിനാല് കാലാവസ്ഥ ഉച്ചകോടിയില് പങ്കെടുക്കാന് വന്ന നിരവധി പ്രതിനിധികള്ക്ക് ഇന്നലെ ഗ്ലാസ്ഗോയില് എത്താന് കഴിഞ്ഞില്ല. റെയില്വേ ലേയ്നുകളില് മരങ്ങള് വീണതിനെ തുടര്ന്ന് സര്വ്വീസുകല് തടസ്സപ്പെട്ടതിനെ തുടര്ന്ന് അവരില് പലര്ക്കും ലണ്ടനിലെ യൂസ്റ്റണ് സ്റ്റേഷനില് കുടുങ്ങിക്കിടക്കേണ്ടതായി വന്നു. യാത്രക്കാരോട് തിരികെ വീട്ടിലേക്ക് പോകാനും നാളെ യാത്രചെയ്യുവാനും നെറ്റ്വര്ക്ക് റെയില് ആവശ്യപ്പെട്ടിരുന്നു. കടുത്ത കാലാവസ്ഥ മൂലം യാത്രക്കാര്ക്ക് ഉണ്ടായ ബുദ്ധിമുട്ടില് അവര് ഖേദം പ്രകടിപ്പിക്കുകയും ചെയ്തു. സമയം കളയാതെ ഉണര്ന്ന് പ്രവര്ത്തിക്കാന് ആഹ്വാനം ചെയ്ത് ബോറിസ് ജോണ്സണ് അനിഷ്ടകരമായത് പലതും സംഭവിക്കാന് ഇനി ഏറെ കാലമില്ല എന്ന ഭയപ്പെടുത്തുന്ന സത്യം ഒര്മ്മിപ്പിച്ചുകൊണ്ടായിരിക്കു ബോറിസ് ജോണ്സണ് ഗ്ലാസ്ഗോയിലെ കാലാവസ്ഥ ഉച്ചകോടി ആരംഭിക്കുക. റോമില് കഴിഞ്ഞദിവസം നടന്ന ജി 20 ഉച്ചകോടിയില് കാലാവസ്ഥാ വ്യതിയാനത്തിനെതിരെ വളരെ കുറച്ചു പ്രതികരണങ്ങള് മാത്രമാണ് ലഭിച്ചത്. അതുകൊണ്ടു തന്നെ വാക്കുകള്ക്കൊപ്പം പ്രവര്ത്തിയും വേണമെന്നായിരിക്കും സമ്മേളനത്തില് ബോറിസ് ജോണ്സണ് ആവശ്യപ്പെടുക. ഹരിത സമ്ബദ്വ്യവസ്ഥ കെട്ടിപ്പടുക്കുവാനുള്ള ബ്രിട്ടന്റെ ശ്രമം അദ്ദേഹം സമ്മേളനത്തില് പ്രഖ്യാപിക്കും എന്ന് കരുതുന്നു. അതുപോലെ മറ്റു ലോക നേതാക്കളും കല്ക്കരി, കാറുകള്, മരങ്ങള് തുടങ്ങിയവയുമായി ബന്ധപ്പെട്ട നയങ്ങള് വ്യക്തമാക്കണമെന്ന് ബോറിസ് ജോണ്സണ് ആവശ്യപ്പെടും. ഈ കാര്യങ്ങളില് ശരിയായ നയങ്ങള് കൈക്കൊണ്ടാല് തന്നെ ആഗോളതാപനം 1.5 ഡിഗ്രിയില് താഴെയായി പിടിച്ചു നിര്ത്താന് കഴിയുമെന്നാണ് ബോറിസ് ജോണ്സണ് വിശ്വസിക്കുന്നത്. ഏകദേശം 120 രാഷ്ട്രത്തലവന്മാര് ഈ ഉച്ചകോടിയില് പങ്കെടുക്കുന്നുണ്ട്. എന്നിരുന്നാലും ലോകത്തിലെ തന്നെ കാര്ബണ് പുറന്തള്ളുന്ന രാജ്യങ്ങളുടെ കൂട്ടത്തില് മുന്പന്തിയിലുള്ള ചൈന, റഷ്യ, ബ്രസീല് തുടങ്ങിയ രാജ്യങ്ങളുടെ തലവന്മാര് പങ്കെടുക്കാത്തതിനാല് ഉച്ചകോടിയുടെ വിജയസാധ്യതയെ കുറിച്ച് സംശയങ്ങള് ഉയരുന്നുണ്ട്. Stories you may Like